તો અમે અમારી આ ટી.પી. સ્કીમમા શાકમાર્કેટ, કે દવાખાના, પેટ્રોલ પંપ, કે મોટર સ્કુટર ગેરેજ, કે રીક્ષા પાર્કીંગ, કે વાહન પાર્કીંગ, કે રેસ્ટોરાં, કે બેંકો, કે નાના ધંધાદારીઓ જેવા કે ચાની કિટલી વાળા, પંચર રીપેરર, મોચી, કે બુટપોલીસ કરનારા, રફુકરનારા, કપડાને ઈસ્ત્રી કરનારા, કપડાને રફુ કરનારા, માટીના ઘડા વેચનારા, વાળકાપનારા, કે પરબવાળા, જાહેર પેશાબ-સંડાસ, કે પીંજારા, કે કોન્ટ્રાક્ટરોના મજુરોના રહેણાકમાટે કે એવા કોઇપણ માટે કશું અનામત રાખતા નથી કે કશી જુદી જોગવાઈ પણ રાખતા નથી. ગુજરાત હાઉસીંગ બૉર્ડ નામની સંસ્થા સાથે એવીકોઈ સગવડ માટે વાટાઘાટો કરી શહેર સુંદર અને ઝોંપડ પટ્ટી વગરનું ફુટપાથો દબાણ વગરની રહે તે માટે કોઇજાતની તસ્દી લેવામાં માનતા નથી, કે એવા કોઇપણ માટે કશું અનામત રાખતા નથી કે કશી જુદી જોગવાઈ પણ રાખતા નથી. અમે ફક્ત એટલું કરીએ. બધાને વ્યવસાયવાળા ગણીએ. એટલે અમે કોમર્સીયલ અને રહેણાક એમ બે જ ભાગ પાડીએ.